62020CO0032_INF
Rješenje Suda (sedmo vijeće) od 4. lipnja 2020. – Balga
(predmet C-32/20) (
1
)
„Zahtjev za prethodnu odluku – Članak 53. stavak 2. Poslovnika Suda – Članak 30. Povelje Europske unije o temeljnim pravima – Zaštita u slučaju neopravdanog otkaza – Članci 20., 21., 34. i 47. Povelje o temeljnim pravima – Direktiva 98/59/EZ – Kolektivno otkazivanje – Nacionalni propis o zaštiti koja se mora pružiti radniku koji je žrtva neopravdanog kolektivnog otkazivanja zbog povrede kriterija za odabir radnika koji će biti otpušteni – Nepostojanje situacije provedbe prava Unije u smislu članka 51. stavka 1. Povelje o temeljnim pravima – Neprimjenjivost Povelje o temeljnim pravima – Očita nenadležnost”
1.
Prethodna pitanja – Nadležnost Suda – Granice – Zahtjev za tumačenje Povelje Europske unije o temeljnim pravima – Nacionalni propis koji ne predstavlja mjeru za provedbu prava Unije – Očita nenadležnost Suda
(čl. 6. st. 1. UEU-a; čl. 267. UFEU-a; Povelja Europske unije o temeljnim pravima, čl. 20., 21., 30., 34., 47. i čl. 51. st. 1. i 2.; Poslovnik Suda, čl. 53. st. 2.)
(t. 23.-27., 35. i izreka)
2.
Socijalna politika – Usklađivanje zakonodavstava – Kolektivno otkazivanje – Direktiva 98/59 – Područje primjene – Načini zaštite koja se pruža radniku koji je predmet neopravdanog kolektivnog otkazivanja zbog povrede kriterija za odabir radnika koji će biti otpušteni – Isključenost
(Direktiva Vijeća 98/59)
(t. 31.-34.)
Izreka
Sud je očito nenadležan za davanje odgovora na pitanja koja mu je Corte d’appello di Napoli (Žalbeni sud u Napulju, Italija) uputio odlukom od 18. rujna 2019.
(
1
)	SL C 161, 11. 5. 2020.